Eile avastasin, et olen sõltuvuses. Ma ei saa enam ilma kirjutamata elada. Uus seniuurimata sõltuvusliik. Arvutiskirjutamissõltuvus.  Sümptomeid märkasin kasiinos. Seal oli lauanurgal arvuti. Urises küll kutsuvalt, aga esialgu läksin rahulikult mööda. Arvutit ei kasutanud keegi. Äkki on peremees ta unustanud või kaotanud? Paha mõeldagi, jubeduskramp tabas mind sel hetkel, lausa hüljanud ! Ühiskond jalutas arvutist suhteliset ükskõikselt mööda. Keegi ei  vaevunud silitama ega hea sõna poetama. Mina nii ei suuda ! Pean kohe aitama. Alati on tarvis miskit kasulikku teha. Akut laadida või klaviatuuri sügada või registreid puhastada.  Õnneks kõige hullemat polnud juhtunud. Arvuti oli heas laadumuses, pisut küll ülekuumenenud, kuid täiesti kontaktialdis. Peremees oli sisselogimisandmed jätnud. Laual lebas kirjake. Armas mängur ! Kasuta, tasuta. Ainult ära juhet puutu!  Kargasin kraps, lauataha. Enesele täiesti aru andmata kirjutasin Sklansky pokkeriraamatu  kuus esimest peatükki ümber. Siis alles taipasin hinge tagasi tõmmata. Seejärel kirjutasin veel paar sama teose lehekülge läti keeles, hakkas kergem. Mõtlesin seejärel Kalevipoja arvutisse tippimisega alustada.  Korraga keegi, (Rahu Tema Põrmule) tõmbas juhtme seinast. Arvuti jaoks oli see muidugi liig. Korises ja jäi vait.  Haiglavoodis järele mõeldes oli see minu jaoks pääsemine. Vabanesin sõltuvusest. Näete isegi, pole enam mingit tahtmist arvutiskirjutamisegategeleda.  Nesatur konservantus.  Uzglabat pie t no -45C +36C. Pirms lietošanas sakratit.